CELEX: 22006D0059
Language: lt
Date: 1149206400000
Title: 2006 m. birželio 2 d. EEE jungtinio komiteto sprendimas Nr. 59/2006, iš dalies keičiantis EEE susitarimo IX priedą (Finansinės paslaugos)

7.9.2006   
            
            
               LT
            
            
               Europos Sąjungos oficialusis leidinys
            
            
               L 245/5
            
         
      EEE JUNGTINIO KOMITETO SPRENDIMAS Nr. 59/2006
   2006 m. birželio 2 d.
   iš dalies keičiantis EEE susitarimo IX priedą (Finansinės paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo IX priedas buvo iš dalies pakeistas 2006 m. kovo 10 d. EEE jungtinio komiteto sprendimu Nr. 33/2006 (1).
            
         
               (2)
            
            
               Į Susitarimą turi būti įtraukta 2005 m. lapkričio 16 d. Europos Parlamento ir Tarybos direktyva 2005/68/EB dėl perdraudimo ir iš dalies keičianti Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB (2),
            
         NUSPRENDĖ:
   1 straipsnis
   Susitarimo IX priedas iš dalies keičiamas taip:
   
               1.
            
            
               Po 7a punkto (Tarybos direktyva 92/49/EEB) įterpiamas šis punktas:
               
                           „7b.
                        
                        
                           
                              32005 L 0068: 2005 m. lapkričio 16 d. Europos Parlamento ir Tarybos direktyva 2005/68/EB dėl perdraudimo ir iš dalies keičianti Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB (OL L 323, 2005 12 9, p. 1).
                           Direktyvos nuostatos šiame Susitarime adaptuojamos taip:
                           I priedas papildomas taip:
                           
                                       „—
                                    
                                    
                                       Lichtenšteino Kunigaikštystės atveju: „Aktiengesellschaft“, „Europäische Aktiengesellschaft (Societas Europaea)“‚ „Genossenschaft“;
                                    
                                 
                                       —
                                    
                                    
                                       Norvegijos Karalystės atveju: „aksjeselskaper“, „allmennaksjeselskaper“, „gjensidige selskaper“;
                                    
                                 
                                       —
                                    
                                    
                                       Islandijos Respublikos atveju: „hlutafélög“, „gagnkvæm félög“.““
                                    
                                 
                     
         
               2.
            
            
               2 punktas (Pirmoji Tarybos direktyva 73/239/EEB), 7a punktas (Tarybos direktyva 92/49/EEB), 11 punktas (Europos Parlamento ir Tarybos direktyva 2002/83/EB) ir 12c punktas (Europos Parlamento ir Tarybos direktyva 98/78/EB) papildomi šia įtrauka:
               
                           „—
                        
                        
                           
                              32005 L 0068: 2005 m. lapkričio 16 d. Europos Parlamento ir Tarybos direktyva 2005/68/EB (OL L 323, 2005 12 9, p. 1).“
                        
                     
         2 straipsnis
   Direktyvos 2005/68/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2006 m. birželio 3 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2006 m. birželio 2 d.
      
         
            EEE jungtinio komiteto vardu
         
         
            Pirmininkas
         
         R. WRIGHT
         
      
   
   
      (1)  OL L 147, 2006 6 1, p. 50.
   
      (2)  OL L 323, 2005 12 9, p. 1.
   
      (3)  Konstituciniai reikalavimai nurodyti.